CELEX: 62010TN0258
Language: ro
Date: 2010-06-10 00:00:00
Title: Cauza T-258/10: Acțiune introdusă la 10 iunie 2010 — France Télécom/Comisia

28.8.2010   
            
            
               RO
            
            
               Jurnalul Oficial al Uniunii Europene
            
            
               C 234/40
            
         Acțiune introdusă la 10 iunie 2010 — France Télécom/Comisia
   (Cauza T-258/10)
   ()
   2010/C 234/74
   Limba de procedură: franceza
   
      Părțile
   
   
      Reclamantă: France Télécom (Paris, Franța) (reprezentanți: M. van der Woude și D. Gillet, avocați)
   
      Pârâtă: Comisia Europeană
   
      Concluziile reclamantei
   
   
               —
            
            
               declararea admisibilității prezentei acțiuni;
            
         
               —
            
            
               anularea deciziei și
            
         
               —
            
            
               obligarea Comisiei la plata integrală a cheltuielilor de judecată.
            
         
      Motivele și principalele argumente
   
   Reclamanta solicită anularea Deciziei C(2009) 7426 final a Comisiei din 30 septembrie 2009 (1) prin care s-a considerat că nu constituie ajutor de stat compensarea costurilor serviciului public în valoare de 59 milioane de euro, acordată de autoritățile franceze în favoarea unui grup de întreprinderi, pentru instituirea și exploatarea unei rețele de comunicații electronice de mare viteză (proiectul THD 92), în departamentul Hauts-de-Seine.
   În susținerea acțiunii, reclamanta invocă două motive întemeiate pe:
   
               —
            
            
               încălcarea noțiunii de ajutor de stat în sensul articolului 107 alineatul (1) TFUE, întrucât Comisia ar fi săvârșit o eroare de drept aplicând cele patru criterii din jurisprudența Altmark în speță, în măsura în care:
               
                           —
                        
                        
                           proiectul THD 92 nu urmărește un obiectiv de interes economic general, ci de competitivitate a departamentului Hauts-de-Seine în calitate de centru de afaceri internațional;
                        
                     
                           —
                        
                        
                           proiectul THD 92 intervine într-o „zonă neagră” și nu răspunde unei disfuncționalități a pieței și
                        
                     
                           —
                        
                        
                           compensarea de 59 milioane de euro este disproporționată și a fost atribuită pe baza unor criterii de selecție care nu au fost cunoscute în prealabil;
                        
                     
         
               —
            
            
               încălcarea articolului 108 alineatul (2) TFUE, Comisia încălcând drepturile procedurale ale reclamantei întrucât nu a inițiat procedura oficială de investigare și a lipsit astfel reclamanta de posibilitatea de a-și prezenta punctul său de vedere în calitate de terț interesat.
            
         
      (1)  Ajutor de stat N 331/2008 — Franța.